ค่า EOS สูงมา 2 ปี อยู่ที่ 8 เราสามารถคำนวณ ที่เอาไปคูณกับเม็ดเลือดขาวรวม ที่ว่า EOS ไม่เกิน 500 คือเอาค่าตัวไหนมาคูณ หรือสูตรคำนวณคือยังไงคะ
สวัสดีค่ะ ค่าปกติของเม็ดเลือดขาวรวมทุกชนิด (white blood cell count) ในผู้ใหญ่ คือประมาณ 4,000-11,000 เซลล์ต่อไมโครลิตรสำหรับเม็ดเลือดขาวชนิด Eosinophils (EOS) ค่าปกติ จะอยู่ 20-500 เซลล์ต่อไมโครลิตร หรือ 1%–6% ของเม็ดเลือดขาวรวมดังนั้น หากมีค่าเม็ดเลือดขาว EOS อยู่ที่ 8% ซึ่งมากกว่าปกติเล็กน้อย แนะนำควรลองคำนวณจากค่าเม็ดเลือดรวมว่าได้เท่าไหร่ ซึ่งหากคำนวณได้ค่าไม่เกิน 500 ก็ถือว่ายังปกติดีค่ะ แต่หากคำนวณได้ค่ามากกว่า 500 ก็จะถือว่าสูงผิดปกติ โดยจะพบได้ในคนที่เป็นโรคภูมิแพ้ หอบหืด หรือกำลังมีอาการแพ้ต่อสิ่งต่างๆ เป็นผื่นลมพิษ หรืออาจเกิดจากการติดเชื้อพยาธิต่างๆ เป็นต้นซึ่งหากค่า EOS สูง แต่ไม่ได้เป็นโรคภูมิแพ้ใดๆ ไม่มีโรคหอบหืด และในช่วงที่ผ่านมาไม่ได้มีอาการแพ้ต่อสิ่งใด อาจลองตรวจอุจจาระหาเชื้อพยาธิดูค่ะ หากตรวจไม่พบ อาจลองตรวจเลือดซ้ำอีกใน 3-6 เดือนต่อมาค่ะ